‘বর্বর, অমানবিক,’ আশা কর্মীদের বিক্ষোভে বাধা প্রসঙ্গে বিস্ফোরক শুভেন্দু

কলকাতা: ১৫ হাজার টাকা মাসিক বেতনসহ একাধিক দাবিতে কলকাতার স্বাস্থ্যভবন অভিযানে নেমেছেন রাজ্যের আশা কর্মীরা (ASHA Workers Protest)। তাঁদের এই অভিযানে ঘিরে বুধবার উত্তপ্ত হয়ে ওঠে স্বাস্থ্যভবন চত্বর। পরিস্থিতি সামাল দিতে আগেই স্বাস্থ্যভবনের (Swasthya Bhawan) বাইরে লোহার ব্যারিকেড বসায় পুলিশ। কার্যত দুর্গের মতো ঘিরে ফেলা হয় গোটা এলাকা। আশা কর্মীরা ব্যারিকেড ভেঙে এগিয়ে যাওয়ার চেষ্টা করতেই পুলিশের সঙ্গে শুরু হয় ধস্তাধস্তি। অভিযানের শুরুতেই একাধিক জায়গায় ধরপাকড় শুরু করে পুলিশ।

এই ঘটনার প্রেক্ষিতে বিধানসভার বিরোধী দলনেতা তথা নন্দীগ্রামের বিজেপি (BJP) বিধায়ক শুভেন্দু অধিকারী (Suvendu Adhikari) সোশ্যাল মিডিয়ায় তীব্র প্রতিক্রিয়া জানান। একটি পোস্টে তিনি লেখেন, ‘বর্বর সরকার, অমানবিক প্রশাসন, গণতন্ত্র বিপন্ন! উত্তরবঙ্গ ও দক্ষিণবঙ্গের নানা প্রান্ত থেকেই কলকাতা আসার চেষ্টায় থাকা আশা কর্মীদের বড় অংশকে দিকে দিকে বাধা পুলিশের। রেল স্টেশন ও বাসস্ট্যান্ডে জোর করে আটকানো হচ্ছে। পুলিশ আশা কর্মীদের ঘিরে ধরে ট্রেন ও বাস ধরতে বাধা দেয়। বেশ কয়েকজনকে গাড়িতে চাপিয়ে থানায় নিয়ে যাওয়া হয়।’

আরও পড়ুন: আশাকর্মীদের বিক্ষোভ ঘিরে তুলকালাম কলকাতায়, পুলিশের সঙ্গে ধস্তাধস্তি

সেই পোস্টে শুভেন্দু অধিকারী আরও লেখেন, ‘মাতৃশক্তিকে রাজ্যের নানা প্রান্তে এইভাবে লাঞ্ছিত ও আক্রান্ত হতে হল এই মুখ্যমন্ত্রীর রাজত্বে। আমি এর তীব্র নিন্দা জানাই। এই শীতের মধ্যে বিভিন্ন স্থানে পানীয় জল ও খাবার ছাড়াই আশা দিদি ও বোনদের আটকে রাখা হয়েছে। রাজ্যের গণতন্ত্রপ্রিয় মানুষজন ও স্বেচ্ছাসেবী সংগঠনগুলির কাছে অনুরোধ করছি আশা কর্মীদের সহায়তা করুন।’

বর্বর সরকার, অমানবিক প্রশাসন, গণতন্ত্র বিপন্ন !!!

উত্তরববঙ্গ ও দক্ষিণবঙ্গের নানা প্রান্ত থেকেই কলকাতা আসার চেষ্টায় থাকা আশা কর্মীদের বড় অংশকে দিকে দিকে বাধা পুলিশের।
রাজ্যের বিভিন্ন জায়গা থেকে অভিযানে যোগ দিতে চাওয়া আশা কর্মীদের রেল স্টেশন ও বাসস্ট্যান্ডে জোর পূর্বক আটকানোর… pic.twitter.com/7Zdzqlf7VN

— Suvendu Adhikari (@SuvenduWB) January 21, 2026